

**ด่วนที่สุด**

ที่ มท 0815.4/วกรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 สิงหาคม 2567

เรื่อง การเตรียมการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น
 ปีงบประมาณ พ.ศ. 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาโครงการจ้างเจ้าหน้าที่วิเคราะห์ฯ โครงการจัดทำระบบสารสนเทศการบริหาร
 จัดการเพื่อการวางแผนและประเมินผลการใช้จ่ายงบประมาณของ อปท. (e-Plan)
 ปีงบประมาณ พ.ศ. 2568 จำนวน 1 ชุด

 2. สำเนาหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ
 ด่วนที่สุด ที่ กค (กวจ) 0405.2/ว 346 ลงวันที่ 8 กันยายน 2560 จำนวน 1 ฉบับ

 3. สำเนาหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ
 ด่วนที่สุด ที่ กค (กวจ) 0405.2/ว 347 ลงวันที่ 8 กันยายน 2560 จำนวน 1 ฉบับ

 4. บัญชีการจัดสรรเจ้าหน้าที่วิเคราะห์และติดตามประเมินผลแผนพัฒนาท้องถิ่นฯ จำนวน 1 ชุด

ด้วยกรมส่งเสริมการปกครองท้องถิ่นได้อนุมัติให้ดำเนินการจ้างเหมาบริการบุคคลธรรมดา
เป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ปฏิบัติงานตามโครงการจ้างเจ้าหน้าที่วิเคราะห์ฯ โครงการจัดทำระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น (e-Plan) ปีงบประมาณ พ.ศ. 2568 ประจำ ณ สำนักงานส่งเสริมการปกครองท้องถิ่นจังหวัด จำนวน 184 อัตรา ซึ่งเป็นการดำเนินการต่อเนื่องจากปีงบประมาณ พ.ศ. 2567 และขณะนี้ใกล้จะสิ้นสุดสัญญาจ้างแล้ว แต่การดำเนินโครงการดังกล่าว ยังมีภารกิจในการวิเคราะห์ ติดตามตรวจสอบ เร่งรัด และพัฒนาระบบการจัดทำระบบสารสนเทศ รวมทั้งการจัดเก็บข้อมูลขององค์กรปกครองส่วนท้องถิ่น เพื่อให้การจัดทำแผนพัฒนาท้องถิ่นตรงกับความต้องการของประชาชน สอดคล้องกับบริบท
การเปลี่ยนแปลงในพื้นที่

กรมส่งเสริมการปกครองท้องถิ่น ขอเรียนว่า คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้อนุมัติยกเว้นให้การทำสัญญาจ้างที่จังหวัดมีความจำเป็นต้องจ้างต่อเนื่องต่อไป
ในปีงบประมาณใหม่ภายหลังจากสัญญาเดิมสิ้นสุดกับผู้รับจ้างรายเดิมหรือรายใหม่แล้วแต่กรณี ซึ่งจังหวัดได้ดำเนินการจัดหาไว้แล้ว แต่ไม่สามารถลงนามในสัญญาได้ทันภายในวันที่ 1 ตุลาคม หรือวันแรก
ของปีงบประมาณของหน่วยงานของรัฐ มีผลย้อนหลังไปตั้งแต่วันที่ 1 ตุลาคม หรือวันอื่นอันเป็นวันเริ่มต้นปีงบประมาณ หรือวันที่มีการจ้างจริง แล้วแต่กรณี เพื่อให้การจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ปีงบประมาณ พ.ศ. 2568 เป็นไปด้วยความเรียบร้อย
ขอให้จังหวัดแจ้งสำนักงานส่งเสริมการปกครองท้องถิ่นจังหวัด ดำเนินการ ดังนี้

1. เตรียมดำเนินการจัดซื้อจัดจ้างไว้ก่อนแต่จะลงนามในสัญญาหรือข้อตกลงเป็นหนังสือได้
ก็ต่อเมื่อพระราชบัญญัติงบประมาณรายจ่ายประจำปีงบประมาณ พ.ศ. 2568 มีผลบังคับใช้ และได้รับจัดสรรงบประมาณรายจ่ายประจำปีงบประมาณ พ.ศ. 2568 จากกรมส่งเสริมการปกครองท้องถิ่นแล้ว

/2. แต่งตั้งคณะกรรมการ...

 – 2 –

2. แต่งตั้งคณะกรรมการกำหนดราคากลางจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และหนังสือกรมบัญชีกลาง ด่วนที่สุด ที่ กค 0433.2/ว 206 ลงวันที่ 1 พฤษภาคม 2562 กำหนดแนวทางการเปิดเผยรายละเอียดค่าใช้จ่ายเกี่ยวกับการจัดซื้อจัดจ้าง ราคากลางและการคำนวณราคากลางและคู่มือแนวทางการประกาศรายละเอียดข้อมูลราคากลางและคำนวณราคากลางเกี่ยวกับการจัดซื้อจัดจ้างของหน่วยงานรัฐ เพื่อให้หน่วยงานของรัฐใช้เป็นแนวทางปฏิบัติ

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร. ๐ ๒241 9000 ต่อ 1410

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชนะ พงศ์กูลเกียรติ 09 2025 4884